Ožopis

**Ožopis** (, , , ) īr Vėlniaus mėkrarajuons, asontis vėsėškā šalėp Vėlniaus senamiestė. 1998 m. per Melagiu dėina Ožopis posiau špuosās pasiskelbė liousa respoblėka ė nu tuo čiesa ons ofėcēlē vadėnams **Ožopė Respoblėka** (), kuožnās metās mėnavuojama Ožopė "Naprigolėmībės dėina" ().

## Istuorėjė
[thumb|150px|[Ožopė tėlpts.]]
Suovėitėnio čieso ans bova vėins pavuojėngiausiu Vėlniaus rajuonu, baisībė bodīnku bova sogriovė. Tėktās Lietovā atgavos liousoma ė namū kainas čė bova menkesnės nekāp kėtor Vėlniou. 1996 m. rajuons jiemė atsigautė, nes anū apleistūs bodīnkūs liuob miegtė menėninkā. 1998 m. balondė 1 d. Ožopis pasiskelbė respoblėka ė nu tuo čiesa jiemė da labiau puopolērietė.

Ožopė Konstėtocėju gatvie īr ėškabėnta 13 Ožopė konstėtocėju ivairiuom kalbuom. 2012 m kuova 3 d. ėškėlmėngā atidengta ė konstėtocėjė žemaitiu kalbuos dūnėninku tarmė
## Kuonstėtocėjė
### Dūnėninku tarmė
# Žmuogus tor teisi gyventi šalip Vilnelis, vo Vilneli – tekieti šalip žmuogaus.
# Žmuogus tor teisi i karštą vondenį, šėldymą žyma i čerpių stuoga.
# Žmuogus tor teisi mėrti, bat tas nie anuo pareiga.
# Žmuogus tor teisi klysti.
# Žmuogus tor teisi būti vinintelis.
# Žmuogus tor teisi mylieti.
# Žmuogus tor teisi būti namylams, bat nabūtiną.
# Žmuogus tor teisi būti nažymus i nažinuoms.
# Žmuogus tor teisi tingieti aba nieka nadaryti.
# Žmuogus tor teisi mylieti i globuoti kati.
# Žmuogus tor teisi rūpėntis šunim iki vyna iš anų gyvenima pabaiguos.
# Šų tor teisi būti šunėm.
# Katie naprivala mylieti sava šeimininka, bat sunki valondą tor anam padieti.
# Žmuogus tor teisi kartas nažinuoti, a uns tor pareigų.
# Žmuogus tor teisi abejuoti, bat tas nie anuo pareiga.
# Žmuogus tor teisi būti laimings.
# Žmuogus tor teisi būti nalaimings.
# Žmuogus tor teisi tilieti.
# Žmuogus tor teisi tikieti.
# Žmuogus nator teisis prevartauti.
# Žmuogus tor teisi suvuokti sava minkoma i didingoma.
# Žmuogus nator teisis kėsintys i Umžinybi.
# Žmuogus tor teisi suprasti.
# Žmuogus tor teisi nieka nasuprasti.
# Žmuogus tor teisi būti ivairiūn tautybiu.
# Žmuogus tor teisi švėnsti arba našvėnsti sava gimtadieni.
# Žmuogus privala prisiminti sava Varda.
# Žmuogus gal dalintys tų, kon tor.
# Žmuogus nagal dalintys tų, kuo nator.
# Žmuogus tor teisi turieti bruoliu, seserų i tėvų.
# Žmuogus gal būti laisvs.
# Žmuogus y atsakings už sava Laisvi.
# Žmuogus tor teisi kruokti.
# Žmuogus tor teisi būti nasuprasts.
# Žmuogus nator teisi padaryti kėtą kaltu.
# Žmuogus tor teisi būti asmenišks.
# Žmuogus tor teisi naturieti jokiūn teisiu.
# Žmuogus tor teisi nabijuoti.
# Nanugaliek
# Nasigink
# Napasidūk
### Bėndrėnė kalba
# Žmuogos tor privėlėjė gīventė šalėp Vėlnelės, vuo Vėlnelė – tekietė šalėp žmuogaus.
# Žmuogos tor privėlėjė i karšta ondėni, šėldīma žeima ė čerpiu stuoga.
# Žmuogos tor privėlėjė mėrtė, ale tas nie anuo pareiga.
# Žmuogos tor privėlėjė klīstė.
# Žmuogos tor privėlėjė būtė vėinintelis.
# Žmuogos tor privėlėjė mīlietė.
# Žmuogos tor privėlėjė būtė namīlams, ale nabūtėnā.
# Žmuogos tor privėlėjė būtė nažīmos ė nažėnuoms.
# Žmuogos tor privėlėjė tingietė aba nieka nadėrbtė.
# Žmuogos tor privėlėjė mīlietė ė keravuotė katė.
# Žmuogos tor privėlėjė šėnavuotė šoni lėg vėina ėš anodom gīvenėma gala.
# Šova tor privėlėjė būtė šonėm.
# Katie naprivala mīlietė sava gaspaduorio, bet sonkė adīna tor anam ratavuotė.
# Žmuogos tor privėlėjė čiesās nȧžėnuotė, ar ons tor pareigū.
# Žmuogos tor privėlėjė abejuotė, ale tas nie anuo pareiga.
# Žmuogos tor privėlėjė būtė laimings.
# Žmuogos tor privėlėjė būtė nalaimings.
# Žmuogos tor privėlėjė tīlietė.
# Žmuogos tor privėlėjė vierītė.
# Žmuogos nator privėlėjės gvaltavuotė.
# Žmuogos tor privėlėjė soprastė sava skrumnoma ė dėdībė.
# Žmuogos nator privėlėjės kiesintėis i Omžėnībė.
# Žmuogos tor privėlėjė soprastė.
# Žmuogos tor privėlėjė nieka nasoprastė.
# Žmuogos tor privėlėjė būtė ivairiū tautībiu.
# Žmuogos tor privėlėjė švė̄stė aba nȧšvė̄stė sava gėmtadėinė.
# Žmuogos privala prisimintė sava Varda.
# Žmuogos gal dalintës tū, kou tor.
# Žmuogos nagal dalintës tū, kuo nȧtor.
# Žmuogos tor privėlėjė torietė bruoliu, seserū ė tievus.
# Žmuogos gal būtė liousos.
# Žmuogos atsakings īr ož sava Liousībė.
# Žmuogos tor privėlėjė kruoktė.
# Žmuogos tor privėlėjė būtė nasoprasts.
# Žmuogos nator privėlėjės padėrbtė kėta vainingo.
# Žmuogos tor privėlėjė būtė asmenėšks.
# Žmuogos tor privėlėjė natorietė juokiū privėlėju.
# Žmuogos tor privėlėjė nabėjuotė.
# Napargaliek.
# Nasigink
# Napasidouk

## Nūruodas


Kateguorėjė:Mėkruošalis
Kateguorėjė:Vėlnios